מבלי להפריע
העיר מזמרת בפעם האלף; עיני הירח נוגות.; אל חיק האספלט מתייפח גור כלב; הסבתא מוכרת עוגות.; הסבתא זקנה, השעה מאוחרת; כל אם לילדה מספרת סיפור; עומדת הסבתא קטנה וחיוורת; מבלי להפריע את שלום הציבור.; שפתיה דקות והעיר מצלצלת; מים ועד ים נוהרים הזוגות; אנחנו אוכלים ארוחה מבושלת; אולי רק הכלב רעב לעוגות.; שפתיה דקות ובפעם האלף; אין ילד אומר לה: ספרי לי סיפור...; על חיק האספלט מנמנם גור הכלב; מבלי להפריע את שלום הציבור.; 